title: A Tanács (KKBP) 2017/689 határozata (2017. április 11.) az iráni helyzetre tekintettel egyes személyekkel és szervezetekkel szemben hozott korlátozó intézkedésekről szóló 2011/235/KKBP határozat módosításáról

text:
               12.4.2017

               HU

               Az Európai Unió Hivatalos Lapja

               L 99/21

         A TANÁCS (KKBP) 2017/689 HATÁROZATA
   (2017. április 11.)
   az iráni helyzetre tekintettel egyes személyekkel és szervezetekkel szemben hozott korlátozó intézkedésekről szóló 2011/235/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. április 12-én elfogadta a 2011/235/KKBP határozatot (1).

               (2)

               A 2011/235/KKBP határozat felülvizsgálata alapján az abban foglalt korlátozó intézkedéseket 2018. április 13-ig meg kell újítani.

               (3)

               A Tanács továbbá azt is megállapította, hogy a 2011/235/KKBP határozat mellékletében foglalt egyes személyekre vonatkozó bejegyzéseket naprakésszé kell tenni.

               (4)

               A 2011/235/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/235/KKBP határozat 6. cikkének (2) bekezdése helyébe a következő szöveg lép:

      „(2)   Ezt a határozatot 2018. április 13-ig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozatot meg kell újítani, vagy adott esetben módosítani kell.”

   2. cikk
   A 2011/235/KKBP határozat melléklete az e határozat mellékletében foglaltak szerint módosul.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. április 11-én.

            a Tanács részéről

            az elnök

         L. GRECH

      (1)  A Tanács 2011/235/KKBP határozata (2011. április 12.) az iráni helyzetre tekintettel egyes személyekkel és szervezetekkel szemben hozott korlátozó intézkedésekről (HL L 100., 2011.4.14., 51. o.).

      MELLÉKLET
      A következő bejegyzések az alább felsorolt személyekre vonatkozó, a 2011/235/KKBP határozat mellékletében foglalt bejegyzések helyébe lépnek.

                     Név

                     Azonosító adatok

                     Indokolás

                     A jegyzékbe vétel dátuma

                     „20.

                     MOGHISSEH Mohammad (más néven: NASSERIAN)

                     Bíró, a Teheráni Forradalmi Bíróság vezetője, 28. körzet. A bahái közösség tagjainak elítéléséért is felelősnek tartják. Választások utáni ügyekkel foglalkozott. Tisztességtelen bírósági eljárásokban hosszú szabadságvesztés-büntetést kiszabó ítéleteket hozott társadalmi és politikai aktivisták, valamint újságírók ellen, továbbá halálbüntetést kiszabó ítéleteket számos tüntető, illetve társadalmi és politikai aktivista ellen.

                     2011.4.12.

                     22.

                     MORTAZAVI Said

                     Születési hely: Mejbod, Jazd tartomány (Irán)
                     Születési idő: 1967

                     Korábbi teheráni főügyész 2009. augusztusig. Teheráni főügyészként olyan általános utasítást adott ki, amelyet aktivisták, újságírók és diákok százainak letartóztatására használtak fel. 2010. januárban egy parlamenti vizsgálat megállapította, hogy közvetlenül felelős három olyan fogoly fogva tartásáért, akik az őrizet során később elhaláloztak. 2010. augusztusban felfüggesztették hivatalából, miután az iráni igazságügy vizsgálatot folytatott ellene azzal kapcsolatban, hogy mi volt a szerepe a választások után az ő utasítására letartóztatott három férfi halálában. 2014. novemberben az iráni hatóságok hivatalosan elismerték, hogy szerepe volt a fogvatartottak halálában. Az iráni bíróság 2015. augusztus 19-én felmentette azon vádak alól, amelyek három fiatal férfinak a kahrizaki börtönben 2009-ben történt megkínzásához és halálához kapcsolódtak.

                     2011.4.12.

                     23.

                     PIR-ABASSI Abbas

                     Büntetőtanácsi bíró. Korábbi bíró, Teheráni Forradalmi Bíróság, 26. körzet. A választások utáni ügyekért felelt, tisztességtelen bírósági eljárásokban hosszú szabadságvesztés-büntetést kiszabó ítéleteket hozott emberi jogi aktivisták ellen, valamint halálbüntetést kiszabó ítéleteket számos tüntető ellen.

                     2011.4.12.

                     25.

                     SALAVATI Abdolghassem

                     Bíró, a Teheráni Forradalmi Bíróság vezetője, 15. körzet. A Teheráni Törvényszék nyomozási bírája. A választások utáni ügyek felelőseként tanácselnökként járt el a 2009 nyarán lefolytatott kirakatperekben, és halálra ítélt a kirakatperben megjelent két monarchistát. Több mint száz politikai fogoly, emberi jogi aktivista és tüntető ügyében szabott ki hosszú szabadságvesztés-büntetést.

                     2011.4.12.

                     33.

                     ABBASZADEH- MESHKINI, Mahmoud

                     Az Emberi Jogi Tanács titkára. Ilám tartomány korábbi kormányzója. A Belügyminisztérium korábbi politikai igazgatója. A politikai pártok és csoportok tevékenységéről szóló törvény 10. cikke szerinti bizottság vezetőjeként ő felelt a tüntetések és más nyilvános rendezvények engedélyezéséért, valamint a politikai pártok bejegyzéséért.
                     2010-ben felfüggesztette két, Mousavihoz kapcsolható reformpárti politikai párt, az Iszlám Irán Részvételi Front és az Iszlám Forradalom Mudzsahedin Szervezete tevékenységét.
                     2009-től kezdődően folyamatosan és következetesen betiltott miden nem kormányzati gyülekezést, megtagadva ezáltal a tüntetéshez fűződő alkotmányos jogot, ami számos békés tüntető letartóztatásához vezetett, ez pedig sérti a gyülekezési szabadság jogát.
                     2009-ben megtagadta az ellenzéktől az elnökválasztás kapcsán tartott tüntetéseken meggyilkolt emberek gyászszertartásának megtartására vonatkozó engedélyt.

                     2011.10.10.

                     35.

                     AKHARIAN Hassan

                     A karadzsi Radzsaishar börtön 1-es körletének korábbi igazgatója. Több korábbi fogvatartott is beszámolt az általa alkalmazott kínzásról, valamint arról, hogy parancsot adott annak megakadályozására, hogy a foglyok orvosi ellátásban részesüljenek. A Radzsaishar börtön egyik említett fogvatartottja beszámolójának átirata szerint az őrök Akharian tudtával valamennyien durván bántalmazták őt. Bejelentés érkezett továbbá legalább egy fogvatartottnak – Mohsen Beikvandnak – az Akharian igazgatósága alatt bekövetkezett haláláról.

                     2011.10.10.

                     36.

                     AVAEE Seyyed Ali-Reza (más néven: AVAEE Seyyed Alireza)

                     A különleges nyomozó hivatal igazgatója. 2016. júliusig belügyminiszter-helyettes és az állami nyilvántartó szerv vezetője. 2014. április óta tanácsadó a Bírák Fegyelmi Bíróságán. A teheráni bírói kar korábbi elnöke. A teheráni bírói kar elnökeként felelős volt az emberi jogok megsértésért, önkényes letartóztatásokért, a fogvatartottak jogainak megtagadásáért és a kivégzések számának növekedéséért.

                     2011.10.10.

                     38.

                     FIRUZABADI Maj-Gen Dr Seyyed Hasan (más néven: FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)

                     Születési hely: Mashad.
                     Születési idő: 1951.2.3.

                     Az iráni fegyveres erők korábbi vezérkari főnökeként a legfőbb katonai parancsnok volt, az ő irányítása alatt állt valamennyi katonai hadosztály és politika, az Iszlám Forradalmi Gárdát és a rendőrséget is beleértve. A hivatalos parancsnoki lánc alapján az ő parancsnoksága alatt lévő erők brutális erőszakot alkalmaztak békés tüntetőkkel szemben, valamint tömeges letartóztatást hajtottak végre.
                     A Legfelső Nemzeti Biztonsági Tanácsnak és a Hasznosítási Tanácsnak is tagja.

                     2011.10.10.

                     39.

                     GANJI Mostafa Barzegar

                     Korábbi komi főügyész. Valószínűleg már folyamatban van egy másik tisztségbe való kinevezése. Komban bűnelkövetők tucatjainak az önkényes letartóztatásáért és a velük szembeni rossz bánásmódért felelős. Közreműködött a szabályszerű eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához, aminek következtében az év eleje óta ugrásszerűen megnőtt a kivégzések száma.

                     2011.10.10.

                     40.

                     HABIBI Mohammad Reza

                     Az igazságügyi minisztérium jazdi hivatalának vezetője. Iszfahán korábbi helyettes ügyésze. Valószínűleg már folyamatban van egy másik tisztségbe való kinevezése. Részt vett a vádlottaktól a tisztességes eljárást megtagadó eljárásokban; ilyen volt például a 2011 májusában azt követően kivégzett Abdollah Fathi ügye, hogy Habibi a 2010. márciusi tárgyalásán figyelmen kívül hagyta a meghallgatáshoz való jogát és a mentális egészségi állapotát. Közreműködött tehát a szabályszerű eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához, valamint ahhoz, hogy 2011 eleje óta ugrásszerűen megnőtt a kivégzések száma.

                     2011.10.10.

                     41.

                     HEJAZI Mohammad

                     Születési hely: Iszfahán
                     Születési idő: 1956

                     A Forradalmi Gárda vezérezredeseként kulcsszerepet töltött be Irán „ellenségeinek” megfélemlítésében és megfenyegetésében, valamint az iraki kurd falvak bombázásában. Az Iszlám Forradalmi Gárda Sarollah hadtestének korábbi vezetőjeként és a Baszidzs milícia korábbi vezetőjeként központi szerepe volt a választásokat követő, tüntetők elleni erőszakos fellépésekben.

                     2011.10.10.

                     46.

                     KAMALIAN Behrouz
                     (más néven: Hackers Brain)

                     Születési hely: Teherán
                     Születési idő: 1983

                     Az Iszlám Forradalmi Gárdával kapcsolatban álló „Ashiyane” számítógépes csoport vezetője. A Behrouz Kamalian által alapított „Ashiyane” Digital Security nevű csoport felelős a belföldi ellenzőkkel és reformpártiakkal, valamint a külföldi intézményekkel szembeni intenzív internetes támadásokért. A Forradalmi Gárda Számítógépes Bűnözés Elleni 32-es Parancsnokságának (Revolutionary Guard's Cyber Defence Command 32) internetes honlapja 2009. június 21-én közzétette 26 személynek az állítólag a választásokat követő tüntetéseken készült arcképét. Csatoltan az a felhívás volt olvasható, hogy az irániak „azonosítsák a lázadókat”.

                     2011.10.10.

                     49.

                     MALEKI Mojtaba

                     Az igazságügyi minisztérium helyettes vezetője Razavi Horászán tartományban. Korábbi kermanshahi ügyész. Szerepet játszott az Iránban kiszabott halálos ítéletek számának drámai növekedésében, többek között lefolytatva a vádeljárást hét olyan fogoly ügyében, akiket kábítószer-kereskedelemért elítéltek és még aznap – 2010. január 3-án – felakasztottak a kermanshahi központi börtönben.

                     2011.10.10.

                     51.

                     SALARKIA Mahmoud

                     A teheráni „Persepolis” Futballklub korábbi igazgatója.

                     Teherán város benzin- és közlekedési bizottságának vezetője. A teheráni főügyész büntetés-végrehajtási ügyekkel foglalkozó helyettese a 2009-es erőszakos fellépések idején.
                     A teheráni főügyész büntetés-végrehajtási ügyekkel foglalkozó helyetteseként közvetlenül felelős volt az ártatlan, békés tüntetőkkel és aktivistákkal szemben kiadott számos letartóztatási parancsért. Az emberijog-védők beszámolói szerint jóformán valamennyi letartóztatott személyt – az ő utasítása alapján – minden érintkezési lehetőségtől elzárva (nem léphetnek kapcsolatba az ügyvédjükkel és a családjukkal), vádemelés nélkül tartják fogva változó hosszúságú ideig, gyakran olyan körülmények között, hogy az erőszakos eltüntetésnek is tekinthető. A családjukat gyakran nem is értesítik a letartóztatásról.

                     2011.10.10.

                     53.

                     TALA Hossein (más néven: TALA Hosseyn)

                     Korábbi iráni parlamenti képviselő. Teherán tartomány korábbi főkormányzója („Farmandar”) 2010 szeptemberéig, felelős volt a rendőri erők beavatkozásáért és ezáltal a tüntetések elnyomásáért. 2010 decemberében kitüntetésben részesült a választásokat követő kemény fellépésekben játszott szerepéért.

                     2011.10.10.

                     56.

                     BAHRAMI Mohammad-Kazem

                     A közigazgatási bíróság vezetője. A fegyveres erők igazságszolgáltatási ágának vezetőjeként közreműködött a békés tüntetőkkel szembeni kemény fellépésekben.

                     2011.10.10.

                     73.

                     FAHRADI Ali

                     A teheráni igazságügyi minisztérium jogi és a hatósági ellenőrzésekkel foglalkozó felügyelőségének helyettes vezetője. Karadzsi ügyész. Többek között azzal, hogy vádeljárást folytat halálbüntetést kiszabó tárgyalásokon, súlyosan megsérti az emberi jogokat. Ügyészsége idején nagy számban hajtottak végre kivégzéseket a karadzsi régióban.

                     2012.3.23.

                     74.

                     REZVANMA- NESH Ali

                     Helyettes ügyész az Alborz régióbeli karadzsi tartományban. Súlyosan megsértette az emberi jogokat, többek között tevékenységével hozzájárult egy fiatalkorú kivégzéséhez.

                     2012.3.23.

                     76.

                     SADEGHI Mohamed

                     Ezredes, a Forradalmi Gárda technikai hírszerzési és kiberhírszerzési szolgálatának parancsnokhelyettese, továbbá a Forradalmi Gárda elemző és szervezett bűnözés elleni küzdelemmel foglalkozó központjának vezetője. Felelős bloggerek/újságírók letartóztatásáért és megkínzásáért.

                     2012.3.23.

                     79.

                     RASHIDI AGHDAM, Ali Ashraf

                     Az evini börtön 2012 közepén kinevezett, korábbi parancsnoka. Kinevezése óta romlottak a börtönkörülmények, és a híradások szerint egyre rosszabbul bánnak a fogvatartottakkal. 2012 októberében, jogai megsértése és a börtönőrök erőszakos fellépése elleni tiltakozásul kilenc női rab éhségsztrájkba kezdett.

                     2013.3.12.

                     82.

                     SARAFRAZ, Mohammad (Dr.) (más néven: Haj-agha Sarafraz)

                     Születési hely: Teherán
                     Születési idő: 1963 körül
                     Lakóhely: Teherán

                     A Legfelső Kibertér-tanács tagja. Az Islamic Republic of Iran Broadcasting (IRIB) korábbi elnöke. Az IRIB World Service és a Press TV műsorszolgáltatók korábbi vezetője; ő volt felelős a programokat érintő döntésekért. Szoros kapcsolatban áll az állambiztonsági apparátussal. Vezetése alatt a Press TV és az IRIB együttműködött az iráni biztonsági szolgálatokkal és az ügyészekkel, és a fogvatartottakból kikényszerített vallomásokat sugárzott, többek között az iráni–kanadai újságíró és filmes, Maziar Bahari vallomását az „Iran Today” című, hetente jelentkező magazinműsorban. Bahari kényszer hatására tett vallomását a börtönben vették fel, és ennek 2011-es sugárzásáért az OFCOM független médiaszabályozó szervezet 100 000  GBP büntetést szabott ki a Press TV-re az Egyesült Királyságban. Sarafraz tehát megsértette a szabályszerű és tisztességes eljáráshoz való jogot.

                     2013.3.12.

                     86.

                     MUSAVI- TABAR, Seyyed Reza

                     A Sirázi Forradalmi Ügyészség korábbi vezetője. Felelősség terheli politikai aktivisták, újságírók, emberijog-védők, baháiok és meggyőződésük miatt fogva tartottak jogellenes letartóztatásáért és a velük való rossz bánásmódért, azáltal hogy zaklatták, kínozták és vallatták őket, megtagadták tőlük az ügyvédi segítséget és a szabályszerű eljáráshoz való jogot. Musavi-Tabar bírói határozatokat írt alá a hírhedt „Pelak 100” börtönben (egy férfi börtönben), többek között egy bahái női foglyot, Raha Sabetet három év magánzárkában letöltendő szabadságvesztés-büntetésre ítélt.

                     2013.3.12.”


title: 2009/798/EK,Euratom: A Tanács határozata ( 2009. október 27. ) az Európai Gazdasági és Szociális Bizottság egy holland tagjának kinevezéséről

text:
               31.10.2009

               HU

               Az Európai Unió Hivatalos Lapja

               L 285/41

      A TANÁCS HATÁROZATA

   (2009. október 27.)
   az Európai Gazdasági és Szociális Bizottság egy holland tagjának kinevezéséről
   (2009/798/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2006/651/EK, Euratom tanácsi határozatra (1),
   tekintettel a holland kormány javaslatára,
   tekintettel a Bizottság véleményére,
   mivel J.W. VAN DEN BRAAK hivatali idejének lejártát követően az Európai Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács a holland gazdasági miniszter által közöltek alapján J. A. VAN DEN BANDT-STEL-t (permanent gedelegeerde VNO-NCW te Brussel [I. csoport – Munkáltatók]) a hivatali idő hátralévő részére, azaz 2010. szeptember 20-ig, az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2009. október 27-én.

            a Tanács részéről

            az elnök

         C. BILDT

      (1)  HL L 269., 2006.9.28., 13. o.


title: A Bizottság határozata ( 2010. december 22. ) az egészségügyre vonatkozó második közösségi cselekvési program (2008–2013) végrehajtására irányuló 2010. évi munkaterv elfogadásáról, a program fellépéseivel kapcsolatos pénzügyi hozzájárulásokra vonatkozó kiválasztási, odaítélési és egyéb kritériumokról, valamint a WHO Dohányzás-ellenőrzési Keretegyezményéhez való közösségi hozzájárulásról szóló 2009/964/EU határozat módosításáról

text:
               31.12.2010

               HU

               Az Európai Unió Hivatalos Lapja

               C 358/23

         A BIZOTTSÁG HATÁROZATA
   (2010. december 22.)
   az egészségügyre vonatkozó második közösségi cselekvési program (2008–2013) végrehajtására irányuló 2010. évi munkaterv elfogadásáról, a program fellépéseivel kapcsolatos pénzügyi hozzájárulásokra vonatkozó kiválasztási, odaítélési és egyéb kritériumokról, valamint a WHO Dohányzás-ellenőrzési Keretegyezményéhez való közösségi hozzájárulásról szóló 2009/964/EU határozat módosításáról
   2010/C 358/04
   AZ EURÓPAI BIZOTTSÁG,
   tekintettel az Európai Unióról szóló szerződésre és az Európai Unió működéséről szóló szerződésre,
   tekintettel az egészségügyre vonatkozó második közösségi cselekvési program (2008–2013.) létrehozásáról szóló, 2007. október 23-i 1350/2007/EK európai parlamenti és tanácsi határozatra (1) és különösen annak 8. cikke (1) bekezdésére,
   tekintettel az 58/2003/EK tanácsi rendelet alkalmazásában a közegészségügy területén tett közösségi fellépés igazgatására Közegészségügyi Program Végrehajtó Hivatala néven végrehajtó hivatal létrehozásáról szóló, 2004. december 15-i 2004/858/EK bizottsági határozatra (2) és különösen annak 6. cikkére,
   mivel:

               (1)

               A 2009/964/EU bizottsági rendeletet (3)2009. december 18-án fogadták el.

               (2)

               Az eredetileg tervbe vett ajánlati felhívások közül több sikertelenül végződött, és ezért 2010-ben nem hajtható végre. Az eredetileg a pályázatokra szánt költségvetés egy része ennél fogva egyéb cselekvések céljára rendelkezésre áll.

               (3)

               A 2010-es munkatervben finanszírozandó két elnökségi konferenciát 2010 második felében, illetve 2011 első felében tartják meg.

               (4)

               Egy nemzetközi szervezetekkel kötendő közvetlen támogatási megállapodás, amelyet a 2010. évi munkatervben kívántak megvalósítani, nem jön létre, több másikra előirányzott becsült összegek pedig csökkenni fognak. Az eredetileg a nemzetközi szervezetekkel kötött közvetlen támogatási megállapodásokra szánt költségvetés egy része ennél fogva egyéb cselekvések céljára rendelkezésre áll.

               (5)

               A Közös Kutatóközponttal kötött igazgatási megállapodáson keresztül megvalósuló közbeszerzések közül az egyiket – amely az „Egyéb tevékenységek” finanszírozási mechanizmus alá tartozik – nem hajtják végre. Ennek következtében a Közös Kutatóközponttal kötött igazgatási megállapodásokra az e finanszírozási mechanizmus alatt eredetileg elkülönített költségvetés egy része egyéb fellépések céljára rendelkezésre áll.

               (6)

               Módosítani kell a költségvetés elosztását a 2009/964/EU bizottsági határozat I. mellékletének 2. pontjában foglalt különböző finanszírozási mechanizmusok között, hogy több közös fellépés és projekt finanszírozása váljék lehetővé.

               (7)

               A különböző finanszírozási mechanizmusokra eredetileg elkülönített költségvetés változásai meghaladják a 2009/964/EU bizottsági határozat 1. cikke (2) bekezdésében szereplő 20 %-ot; ezért a már elfogadott finanszírozási határozatot lényegesen megváltoztatják, és annak módosítását teszik szükségessé.

               (8)

               A 2009/964/EU bizottsági határozatot ezért ennek megfelelően módosítani kell.

               (9)

               Az e határozatban előírt intézkedések összhangban vannak az 1350/2007/EK határozat 10. cikkében említett bizottság véleményével,

         A KÖVETKEZŐKÉPPEN HATÁROZOTT:
   Egyetlen cikk
   A 2009/964/EK határozat I. melléklete a következőképpen módosul:

               1.

               A 2.1. Javaslattételi felhívás projektekre c. pontban az első bekezdés második mondata helyébe a következő szöveg lép:
               „A projektekre irányuló javaslattételi felhívások teljes indikatív összege mintegy 16 300 000 EUR (a működési költségvetés mintegy 34,7 %-a).”

               2.

               A 2.2. Ajánlati felhívások c. pontban a második bekezdés első mondata helyébe a következő szöveg lép:
               „Az ajánlati felhívások teljes indikatív összege mintegy 7 864 640 EUR (a működési költségvetés mintegy 16,7 %-a).”

               3.

               A 2.3. Együttes fellépések c. pontban az első bekezdés második mondata helyébe a következő szöveg lép:
               „Az együttes fellépésekre irányuló javaslattételi felhívások teljes indikatív összege mintegy 16 000 000 EUR (a működési költségvetés mintegy 34,1 %-a).”

               4.

               A 2.5. Konferenciák a közegészségügy és a kockázatértékelés területén c. pontban az első bekezdés második mondata helyébe a következő szöveg lép:
               „A konferenciákra irányuló javaslattételi felhívások teljes indikatív összege mintegy 850 000 EUR (a működési költségvetés mintegy 1,8 %-a): 200 000 EUR az Unió elnökségének égisze alatt szervezett konferenciákra és 650 000 EUR más konferenciákra.”

               5.

               2.5.1. Az Európai Unió elnöksége által szervezett konferenciák c. pont a következőképpen módosul:

                           a)

                           Az (1) bekezdés helyébe a következő szöveg lép:
                           „Az Európai Unió elnökségének égisze alatt szervezendő két konferencia – az egyik a 2010. második félévi, a másik pedig a 2011. első félévi elnökség ideje alatt – egyenként 100 000 EUR erejéig jogosult közösségi társfinanszírozásra; a közösségi társfinanszírozás maximális összege nem haladhatja meg a támogatható összköltségek 50 %-át.”

                           b)

                           Az ötödik bekezdés helyébe a következő szöveg lép:
                           „A 2010. évi munkaterv keretében a következő elnökségi konferenciák társfinanszírozása szerepel: 2010 októberében a belga elnökség alatt elnökségi konferencia a krónikus megbetegedésekről, és 2011 májusában a magyar elnökség alatt konferencia a megelőzésről.”

               6.

               A 2.6. Együttműködés nemzetközi szervezetekkel c. pontban az első bekezdés második mondata helyébe a következő szöveg lép:
               „Az ajánlati felhívások teljes indikatív összege mintegy 2 600 000 EUR (a működési költségvetés mintegy 5,5 %-a).”

               7.

               A 2.8. Egyéb tevékenységek c. pontban a második bekezdés negyedik mondata helyébe a következő szöveg lép:
               „Erre a célra összesen 1 100 000 EUR összeget (a működési költségvetés körülbelül 2,3 %-át) különítenek el.”

               8.

               A 3.2.1.1. A meglévő és az újonnan megjelenő fertőző betegségek megelőzésének és az ellenük folytatott küzdelemnek a továbbfejlesztése c. pont a következőképpen módosul:

                           a)

                           Az első bekezdést el kell hagyni.

                           b)

                           Az alábbi harmadik francia bekezdést el kell hagyni:

                                       „—

                                       A tagállami egészségügyi rendszerekben a tuberkulózisra vonatkozó eljárások és szolgáltatásnyújtás áttekintésére irányuló felmérés kidolgozása, elvégzése és eredményeinek elemzése. A felmérés célja, hogy lehetővé tegye a különböző modellek leíró elemzését a programok teljesítményével összefüggésben. A tuberkulózissal kapcsolatos szolgáltatások nyújtásának modelljeit részletesen leírva a felmérés hatékonyabb megközelítést tenne lehetővé mind a forráselosztás, mind pedig a tagállamoknak a tuberkulózis elleni küzdelemre vonatkozó kötelezettségvállalásai értékelése terén.
                                       (Ajánlati felhívás)”

               9.

               A 3.2.1.2. A közegészségügyi vészhelyzetekre való felkészültség és az azokra való reagálás javítása, az éghajlatváltozáshoz, a járványos influenzához és a régiók közti együttműködéshez kapcsolódó kérdéseket is beleértve c. pont a következőképpen módosul:

                           a)

                           Az alábbi első francia bekezdést el kell hagyni:

                                       „—

                                       A tervezett tevékenységek a következők: helyes gyakorlatok azonosítása és cseréje, dokumentumok kidolgozása, képzés, a nagyközönséget és a szakembereket célzó média és kommunikációs tevékenységek, modellezési sémák és technikák kidolgozása az egészségügyi vészhelyzetekre vonatkozó tervezés érdekében, válságkezelési referencia-útmutatók, a személyzet és kisegítő személyzet képzése a váratlan helyzetek kezelésére, képzési tantervek (a képzés jellege, célja, tartalma), tájékoztatás az Egészségbiztonsági Bizottság és a globális egészségbiztonsági kezdeményezés (GHSI) programjának keretében kidolgozott alapvető fellépésekről, a válsághelyzetek kezelésében szerepet játszó logisztikai vonatkozások értékelése, beleértve a rendszerműködés folyamatosságával kapcsolatos kérdéseket és figyelembe véve az események nemzetközi dimenzióját is.
                                       (Ajánlati felhívás)”

                           b)

                           Az alábbi ötödik francia bekezdést el kell hagyni:

                                       „—

                                       A tagállamok személyes adatok gyűjtésére vonatkozó meglévő jogszabályainak tanulmányozása, különösen közegészségügyi vészhelyzet esetére. A cél a személyes adatok védelmének vizsgálata ilyen körülmények között. Az eredményeknek hozzá kellene járulniuk a fertőzöttekkel való érintkezések nyomon követését célzó tevékenységek jobb koordinálásához a veszély elhárítása érdekében.
                                       (Ajánlati felhívás)”

               10.

               A 3.2.1.3. A biológiai, vegyi és radiológiai fenyegetések, valamint a környezeti terheléseknek tulajdonítható újonnan megjelent megbetegedések elleni, meglévő reagálási képesség fokozása c. pont a következőképpen módosul:

                           a)

                           Az alábbi első francia bekezdést el kell hagyni:

                                       „—

                                       A vegyi és radioaktív anyagokkal foglalkozó nemzeti referencialaboratóriumok vizsgálata és auditja, beleértve a képesség- és kapacitásmegosztásról szóló munkaértekezletet. A vizsgálat célja a közösségi alapú referencialaboratórium-rendszer létrehozásának tanulmányozása és megindokolása; ehhez elemezni kell a különböző tagállamokban található referencialaboratóriumok jelenlegi helyzetét és részletesen fel kell tárni az uniós referenciahálózat létrehozásának potenciális előnyeit és hátrányait. A vizsgálatnak foglalkoznia kell az esetleges EU referencialaboratórium-rendszer minimális alkotóelemeivel, köztük a kiépítéséhez szükséges alapvető elemekkel, valamint a nemzeti és nemzetközi hálózatépítéssel, amely a betegségek kitörésére vonatkozó vizsgálatok és reakciók hatékonyságának alapfeltétele.
                                       (Ajánlati felhívás)”

                           b)

                           Az alábbi negyedik francia bekezdést el kell hagyni:

                                       „—

                                       Az Egészségbiztonsági Bizottság 2010-es prioritásainak támogatása, a bizottsági részlegek és munkacsoportok tevékenységét is beleértve.
                                       (Ajánlati felhívás)”

               11.

               A 3.2.2.1. A megelőzés fejlesztése a betegbiztonság területén c. pont következő, első francia bekezdését el kell hagyni:

                           „—

                           Konferencia a helyes gyakorlatok és eszközök cseréjéről a betegbiztonság területén. A cél a második egészségügyi program 2009. évi projektjei számára kiírt javaslattételi felhívás alapján kidolgozott tevékenységek és eszközök első eredményeinek bemutatása, valamint stratégia meghatározása azok terjesztésére és felhasználására. A konferencián közegészségügyi hatóságok, egészségügyi szakemberek, vállalkozások és kockázatértékelő szakemberek vesznek részt. A konferencia eredményei várhatóan elősegítik majd a nemzeti és európai szintű, az egészségügyi ellátás területére vonatkozó betegbiztonsági politikák meghatározásának egymáshoz közelítését, és javítják az egészségügyi szakemberek cseréjét és képzését, különösen a határ menti területeken.
                           (Ajánlati felhívás)”

               12.

               A 3.2.2.2. Tudományos tanácsadás és kockázatértékelés c. pont a következőképpen módosul:

                           a)

                           Az alábbi harmadik francia bekezdést el kell hagyni:

                                       „—

                                       Párbeszéd a kockázatértékelésről a nanotechnológiákra vonatkozó előrejelzési elemzésen keresztül. A cél azoknak a kockázatfelméréssel kapcsolatos kérdéseknek a feltárása és megvitatása, amelyek a második és harmadik generációs nanotechnológiák bevezetésével kerültek előtérbe.
                                       (A Közös Kutatóközponttal kötött adminisztratív megállapodás)”

                           b)

                           Az alábbi nyolcadik francia bekezdést el kell hagyni:

                                       „—

                                       Kockázatértékelési együttműködés a terület konkrét vagy általános témáiról rendezett munkaértekezleteken és a Bizottság nem élelmiszerrel foglalkozó tudományos bizottságainak munkáján keresztül a szakértők közötti párbeszéd elősegítésére és megszilárdítására.
                                       (Ajánlati felhívás)”

                           c)

                           Az alábbi tizenegyedik francia bekezdést el kell hagyni:

                                       „—

                                       Kockázatokról szóló kommunikáció professzionális kommunikációs stratégia kidolgozásán keresztül, pl. kisebb munkaértekezlet szervezése tudományos témákon dolgozó újságírók részvételével.
                                       (Ajánlati felhívás)”

                           d)

                           Az alábbi tizenkettedik francia bekezdést el kell hagyni:

                                       „—

                                       A jelenlegi források és szükségletek értékelése. A cél a tudományos bizottságok magas színvonalú működésének biztosítása (a hasonló szerepet betöltő EU ügynökségek komparatív elemzésével).
                                       (Ajánlati felhívás)”

               13.

               A 3.3.1.1. Az egészségügyi szempontok valamennyi szakpolitikai területen történő figyelembevételének elősegítése c. pontot el kell hagyni.

               14.

               A 3.3.2.4. Szexuális egészség és HIV/AIDS c. pont a következőképpen módosul:

                           a)

                           Az alábbi első francia bekezdést el kell hagyni:

                                       „—

                                       A (12–17 éves) fiatalok szexuális és reproduktív egészségre vonatkozó ismereteinek felmérése valamennyi EU tagállamban. A cél az ismereti alapok megerősítése a fiatalok szexuális egészsége érdekében európai szinten hozandó intézkedésekről szóló vita céljából.
                                       (Ajánlati felhívás)”

                           b)

                           Az alábbi harmadik francia bekezdést el kell hagyni:

                                       „—

                                       A marketingszakértők által a fiatalok eléréséhez használt módszerek feltárása, és annak megállapítása, hogy ezek a módszerek hogyan lennének használhatók a szexuális egészségről szóló kommunikációhoz a fiatalok esetében. A cél a szexuális egészségről szóló uniós szintű vita támogatása és elősegítése a további uniós politika kialakítása érdekében.
                                       (Ajánlati felhívás)”

               15.

               A 3.3.2.6. Függőségek megelőzése c. pont következő, nyolcadik francia bekezdését el kell hagyni:

                           „—

                           Technikai segítség nyújtása a Bizottságnak a 2003. június 18-i tanácsi ajánlásra vonatkozó időközi jelentés elkészítéséhez. Ezt az EU kábítószer-ellenes 2009–2012-es cselekvési terve írja elő (23. intézkedés). A cél az egészségkárosodás mérséklésére irányuló szolgáltatások általi lefedettség növekedésének felmérése az első, 2007-ben elfogadott jelentés alapján; a lefedettség növekedése a bizonyított hatékonyságú fellépések teljes körű használatának következményeképpen, különösen a börtönökben és a börtönökből szabadult, utógondozásra utalt emberek újrabeilleszkedését elősegíteni hivatott szolgáltatások terén mérhető fel. A Bizottságnak így módjában áll majd, hogy a tagállamokkal közösen megvizsgálja, van-e szükség további ajánlásokra.
                           (Ajánlati felhívás)”

               16.

               A 3.3.2.7. A súlyos és ritka betegségek megelőzése c. pont következő, második francia bekezdését el kell hagyni:

                           „—

                           Technikai, tudományos és adminisztratív támogatás a rák elleni fellépés érdekében létrehozott partnerség számára. A »Fellépés a rák ellen: európai partnerség« című közlemény négy területen határoz meg konkrét fellépéseket: megelőzés és egészségmegőrzés, egészségügyi ellátás, rákkutatás, valamint információ és adatszolgáltatás. A partnerség további végrehajtandó fellépéseket fog meghatározni a közleményben leírt célok elérése érdekében, azzal az átfogó céllal, hogy a Közösségen belül a betegség okozta terheket csökkentse. A szerződés célja technikai támogatás és tanácsadás az európai partnerség számára.
                           (Ajánlati felhívás)”

               17.

               A 3.4.1. Ismeretek és bevált gyakorlatok cseréje pont következő, második francia bekezdését el kell hagyni:

                           „—

                           Szakpolitikai párbeszéd az alapvető értékekről, valamint a betegjogok meghatározásáról és egész Európában való érvényesítéséről. A cél annak értékelése – a tagállamokkal és európai szintű érdekelt felekkel együtt – hogy a betegjogokat hogyan fejlesztik és érvényesítik. Ez a párbeszéd beépül majd a témához kapcsolódó, jelenlegi vagy jövőbeli bizottsági kezdeményezésekbe.
                           Ezeknek a stratégiai párbeszédeknek nagy számú egészségpolitikai szereplőt kell bevonniuk, és értékes eredményekhez vezethetnek uniós szinten az eljövendő munkához. Az Egészségügyi Politikák és Egészségügyi Rendszerek Európai Megfigyelőközpontja rendelkezik a szükséges szaktudással, emberi erőforrással és megfelelő kapcsolatokkal a terület lefedéséhez, a célközönség összegyűjtéséhez és a kívánt eredmények eléréséhez.
                           (Közvetlen támogatási megállapodás az Egészségügyi Politikák és Egészségügyi Rendszerek Európai Megfigyelőközpontjával)”.

      Kelt Brüsszelben, 2010. december 22-én.

            a Bizottság részéről

         John DALLI

            a Bizottság tagja

      (1)  HL L 301., 2007.11.20., 3. o.

      (2)  HL L 369., 2004.12.16., 73. o.

      (3)  HL L 340., 2009.12.22., 1. o.


title: A Tanács (EU) 2015/1420 határozata (2015. március 16.) az egyrészről az Európai Unió, az Európai Atomenergia-közösség és tagállamai, másrészről Ukrajna közötti társulási megállapodással létrehozott Társulási Tanácson belül az EU–Ukrajna társulási menetrend végrehajtásáról szóló ajánlás elfogadása tekintetében az Unió nevében képviselendő álláspontról

text:
               22.8.2015

               HU

               Az Európai Unió Hivatalos Lapja

               L 221/4

         A TANÁCS (EU) 2015/1420 HATÁROZATA
   (2015. március 16.)
   az egyrészről az Európai Unió, az Európai Atomenergia-közösség és tagállamai, másrészről Ukrajna közötti társulási megállapodással létrehozott Társulási Tanácson belül az EU–Ukrajna társulási menetrend végrehajtásáról szóló ajánlás elfogadása tekintetében az Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,
   tekintettel az Európai Bizottságnak és az Unió külügyi és biztonságpolitikai főképviselőjének együttes javaslatára,
   mivel:

               (1)

               Az egyrészről az Európai Unió, az Európai Atomenergia-közösség és tagállamai, másrészről Ukrajna közötti társulási megállapodás (1) (a továbbiakban: a megállapodás) 2014. március 21-én és 2014. június 27-én került aláírásra.

               (2)

               A 2014/295/EU tanácsi határozattal (2), a 2014/668/EU tanácsi határozattal (3) és a 2014/691/EU tanácsi határozattal (4) összhangban a megállapodást hatálybalépéséig ideiglenesen alkalmazzák.

               (3)

               A Felek a közös, ágazatról ágazatra haladó munkájuk segítésére egy prioritási lista meghatározásával állapodtakmeg a társulási menetrendről, amely előkészíti és megkönnyíti a megállapodás végrehajtását, és amelyet a megállapodás értelmében létrehozott Társulási Tanácsnak el kell fogadnia.

               (4)

               A Tanácsnak el kell fogadnia az EU–Ukrajna társulási menetrend végrehajtásáról szóló ajánlás elfogadása tekintetében a Társulási Tanácsban az Unió nevében képviselendő álláspontot,

         ELFOGADTA EZT A HATÁROZATOT:
   1. cikk
   Az egyrészről az Európai Unió, az Európai Atomenergia-közösség és tagállamai, másrészről Ukrajna közötti társulási megállapodással létrehozott Társulási Tanácson belül az EU–Ukrajna társulási menetrend végrehajtása tekintetében az Unió nevében képviselendő álláspont a Társulási Tanács e határozathoz csatolt ajánlástervezetén alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. március 16-án.

            a Tanács részéről

            az elnök

         F. MOGHERINI

      (1)  HL L 161., 2014.5.29., 3. o.

      (2)  A Tanács 2014/295/EU határozata (2014. március 17.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a Preambulum, az 1. cikk, valamint az I., II. és VII. címek rendelkezései tekintetében az Európai Unió nevében történő aláírásáról és ideiglenes alkalmazásáról (HL L 161., 2014.5.29., 1. o.).

      (3)  A Tanács 2014/668/EU határozata (2014. június 23.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról (HL L 278., 2014.9.20., 1. o.).

      (4)  A Tanács 2014/691/EU határozata (2014. szeptember 29.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról szóló 2014/668/EU határozat módosításáról (HL L 289., 2014.10.3., 1. o.).

      TERVEZET
      2015/… AJÁNLÁS
      (…)
      az EU–Ukrajna társulási menetrend végrehajtásáról
      AZ EU–UKRAJNA TÁRSULÁSI TANÁCS,
      tekintettel az egyrészről az Európai Unió, az Európai Atomenergia-közösség és tagállamai, másrészről Ukrajna közötti társulási megállapodásra és különösen annak 463. cikkére,
      mivel:

                  (1)

                  Az egyrészről az Európai Unió és tagállamai, másrészről Ukrajna közötti társulási megállapodás (1) (a továbbiakban: a megállapodás) 463. cikke értelmében a Társulási Tanács hatáskörrel rendelkezik, hogy megfelelő ajánlásokat tegyen a megállapodás célkitűzéseinek elérése érdekében.

                  (2)

                  A megállapodás 476. cikke értelmében a Felek minden általános vagy különös intézkedést meghoznak, amelyek az e megállapodás szerinti kötelezettségeik teljesítéséhez szükségesek.

                  (3)

                  A 2014/295/EU tanácsi határozattal (2), a 2014/668/EU tanácsi határozattal (3) és a 2014/691/EU tanácsi határozattal (4) összhangban a társulási megállapodást hatálybalépéséig ideiglenesen alkalmazzák.

                  (4)

                  A részes Felek megállapodtak a társulási menetrend szövegében, amelynek célja a megállapodás végrehajtásának előkészítése és megkönnyítése azáltal, hogy olyan gyakorlati keretet hoz létre, amelynek révén megvalósíthatók a politikai társulás és a gazdasági integráció átfogó célkitűzései.

                  (5)

                  A társulási menetrend kettős célt szolgál: meghatározza az arra irányuló konkrét lépéseket, hogy a Felek eleget tegyenek a megállapodás szerinti kötelezettségeiknek, valamint a megállapodás átfogó célkitűzéseivel összhangban tágabb keretet biztosít az Unió és Ukrajna közötti kapcsolatok megerősítéséhez, a jelentősebb mértékű gazdasági integráció és a mélyrehatóbb politikai együttműködés érdekében,

            ELFOGADTA A KÖVETKEZŐ AJÁNLÁST:
      Egyetlen cikk
      A Társulási Tanács ajánlja a Feleknek, hogy hajtsák végre a …-ban/-ben (5) foglalt EU–Ukrajna társulási menetrendet, amennyiben e végrehajtás az egyrészről az Európai Unió, az Európai Atomenergia-közösség és tagállamai, másrészről Ukrajna közötti társulási megállapodás célkitűzéseinek megvalósítására irányul.

         Kelt …, -án/-én.

               a Társulási Tanács részéről

               az elnök

         (1)  HL L 161., 2014.5.29., 3. o.

         (2)  A Tanács 2014/295/EU határozata (2014. március 17.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a Preambulum, az 1. cikk, valamint az I., II. és VII. címek rendelkezései tekintetében az Európai Unió nevében történő aláírásáról és ideiglenes alkalmazásáról (HL L 161., 2014.5.29., 1. o.).

         (3)  A Tanács 2014/668/EU határozata (2014. június 23.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról (HL L 278., 2014.9.20., 1. o.).

         (4)  A Tanács 2014/691/EU határozata (2014. szeptember 29.) az egyrészről az Európai Unió, az Európai Atomenergia-közösség és tagállamaik, másrészről Ukrajna közötti társulási megállapodásnak a megállapodás III. címe (a harmadik országoknak a másik fél területén jogszerűen, munkavállalóként foglalkoztatott állampolgáraival kapcsolatos bánásmódra vonatkozó rendelkezések kivételével), valamint IV., V., VI. és VII. címe és a vonatkozó mellékletek és jegyzőkönyvek tekintetében az Európai Unió nevében történő aláírásáról és ideiglenes alkalmazásáról szóló 2014/668/EU határozat módosításáról (HL L 289., 2014.10.3., 1. o.).

         (5)  Lásd az st 6978/15 sz. dokumentumot a http://register.consilium.europa.eu oldalon.


title: 2012/4/EU: Az Európai Parlament és a Tanács határozata ( 2011. december 13. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás 28. pontja alapján történő igénybevételéről (Portugália „EGF/2011/005 PT/Norte-Centro Automotive” referenciaszámú kérelme)

text:
               7.1.2012

               HU

               Az Európai Unió Hivatalos Lapja

               L 4/11

         AZ EURÓPAI PARLAMENT ÉS A TANÁCS HATÁROZATA
   (2011. december 13.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodás 28. pontja alapján történő igénybevételéről (Portugália „EGF/2011/005 PT/Norte-Centro Automotive” referenciaszámú kérelme)
   (2012/4/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Portugália 2011. június 6-án a Norte (PT11) és a Centro (PT16) NUTS II. szintű régióiban a NACE Rev. 2. rendszer szerinti 29. ágazatban („Közúti jármű gyártása”) működő három vállalatnál történt elbocsátásokra tekintettel az EGAA igénybevételére irányuló kérelmet nyújtott be, majd 2011. július 18-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 518 465 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Portugália által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy az 1 518 465 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. december 13-án.

            az Európai Parlament részéről

            az elnök

         J. BUZEK

            a Tanács részéről

            az elnök

         M. SZPUNAR

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2011/744/: Az Európai Központi Bank határozata ( 2011. november 3. ) a második fedezettkötvény-vásárlási program végrehajtásáról (EKB/2011/17)

text:
               16.11.2011

               HU

               Az Európai Unió Hivatalos Lapja

               L 297/70

         AZ EURÓPAI KÖZPONTI BANK HATÁROZATA
   (2011. november 3.)
   a második fedezettkötvény-vásárlási program végrehajtásáról
   (EKB/2011/17)
   (2011/744/EU)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Közösséget létrehozó szerződésre és különösen annak 127. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikk első francia bekezdésével és a 18.1. cikkével együttesen,
   mivel:

               (1)

               A Központi Bankok Európai Rendszere és az Európai Központi Bank Alapokmányának (a továbbiakban: a KBER Alapokmánya) 18.1. cikke alapján azon tagállamok nemzeti központi bankjai (a továbbiakban: NKB-k), amelyek pénzneme az euro és az Európai Központi Bank („EKB”) műveleteket végezhetnek a pénzpiacon egyebek között forgalomképes eszközök végleges vétele és eladása révén.

               (2)

               A Kormányzótanács 2009. május 7-én, majd 2009. június 4-én és június 18-án döntött arról, hogy a jelenleg uralkodó rendkívüli piaci körülményekre figyelemmel egy fedezettkötvény-vásárlási programot (a továbbiakban: program) kell indítani 60 milliárd EUR előirányzott nominális összegben a fedezettkötvény-vásárlási program végrehajtásáról szóló, 2009. július 2-i EKB/2009/16 határozattal (1) összhangban. Az NKB-k és kivételes esetben az EKB a program keretében dönthetnek arról, hogy a jogosult szerződő felektől a rájuk eső arányban elfogadható fedezett kötvényeket vásárolnak az elsődleges és a másodlagos piacokon. Figyelemmel az eurorendszer monetáris politikai igényeire és a fedezettkötvény-vásárlási program célkitűzéseire, a programot egy 12 hónapig hatályos, átmeneti intézkedésként hozták létre, amely 2010. június 30-án járt le.

               (3)

               A Kormályzótanács döntése szerint egy második fedezettkötvény-vásárlási programot (a továbbiakban: második program) kell indítani. Az eurorendszerbeli központi bankok a fedezettkötvény-vásárlási programot fokozatosan kívánják végrehajtani, figyelembe véve a piaci körülményeket és az eurorendszer monetáris politikai igényeit. A második program célja a következők támogatása: a) a hitelintézetek és vállalkozások számára a finanszírozási feltételek könnyítése; és b) a hitelintézeteknél az ügyfélhitelnyújtás fenntartásának és bővítésének szorgalmazása.

               (4)

               Az egységes monetáris politika részeként az elfogadható fedezett kötvényeknek az eurorendszerbeli központi bankok által a második program keretében történő végleges megvásárlását egységes módon, e határozat feltételei szerint kell végrehajtani,

         ELFOGADTA EZT A HATÁROZATOT:
   1. cikk
   A fedezett kötvények végleges vásárlási programjának létrehozása és hatálya
   Az eurorendszer olyan második programot hozott létre, amelynek értelmében az eurorendszerbeli központi bankok 40 milliárd EUR előirányzott nominális összegben elfogadható fedezett kötvényeket vásárolnak. Az eurorendszerbeli központi bankok a második program keretében a jogosult szerződő felektől elfogadható fedezett kötvényeket vásárolhatnak az elsődleges és a másodlagos piacokon, az e határozatban szereplő elfogadhatósági kritériumoknak megfelelően. Az eurorendszer monetáris politikai eszközeiről és eljárásairól szóló, 2000. augusztus 31-i EKB/2000/7 iránymutatás (2) nem vonatkozik a fedezett kötvények eurorendszerbeli központi bankok által a második program keretében történő végleges megvásárlására.
   2. cikk
   A fedezett kötvényekre vonatkozó elfogadhatósági kritériumok
   A második program keretében végleges megvásárlásra elfogadhatóak azok a fedezett kötvények, a) amelyek elfogadhatóak az EKB/2000/7 iránymutatásban meghatározott monetáris politikai műveletekhez; b) euróban denomináltak; és c) amelyeket az euroövezetben tartanak és számolnak el, feltéve, hogy megfelelnek a következő további feltételeknek:

               1.

               Azok a) a 2009/65/EK irányelv (3) 52. cikkének (4) bekezdésében meghatározott kritériumoknak megfelelően kibocsátott fedezett kötvények (a továbbiakban: „az ÁÉKBV-előírásoknak megfelelő fedezett kötvények”);

               2.

               Minden egyes fedezettkötvény-kibocsátás nagyságának el kell érnie a minimum 300 millió EUR kibocsátási összeget.

               3.

               A fedezettkötvény-kibocsátásnak legalább a vezető hitelminősítő intézetek egyike által odaítélt „BBB-” vagy egyenértékű minősítéssel kell rendelkeznie.

               4.

               A fedezett kötvények kibocsátásának a valamely euroövezeti tagállamban a fedezett kötvények kibocsátására vonatkozó jogszabályok szerint kell történnie. Strukturált fedezett kötvények esetében valamely euroövezeti tagállam jogának kell vonatkoznia a fedezett kötvények dokumentációjára.

               5.

               A fedezettkötvény-kibocsátás legfeljebb 10,5 éves hátralevő futamidővel rendelkezik az értékpapír megvásárlásakor.

         3. cikk
   Jogosult szerződő felek
   A második programban a következők jogosult szerződő felek: a) az eurorendszer EKB/2000/7 iránymutatás I. mellékletének 2.1. szakaszában meghatározott, monetáris politikai műveleteiben részt vevő belföldi szerződő felek; és b) minden más szerződő fél, amelyet valamely eurorendszerbeli központi bank az euróban denominált portfolióinak befektetéséhez igénybe vesz.
   4. cikk
   Záró rendelkezések
   (1)   Ez a határozat az EKB honlapján történő közzétételét követő napon lép hatályba.
   (2)   Ezt a határozatot 2012. október 31-éig kell alkalmazni.

      Kelt Frankfurt am Mainban, 2011. november 3-án.

            az EKB elnöke

         Mario DRAGHI

      (1)  HL L 175., 2009.7.4., 18. o.

      (2)  HL L 310., 2000.12.11., 1. o.

      (3)  Az Európai Parlament és a Tanács 2009. július 13-i 2009/65/EGK irányelve az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (HL L 302., 2009.11.17., 32. o.).


title: A Tanács 2013/270/KKBP határozata ( 2013. június 6. ) az Iránnal szembeni korlátozó intézkedésekről szóló 2010/413/KKBP határozat módosításáról

text:
               8.6.2013

               HU

               Az Európai Unió Hivatalos Lapja

               L 156/10

         A TANÁCS 2013/270/KKBP HATÁROZATA
   (2013. június 6.)
   az Iránnal szembeni korlátozó intézkedésekről szóló 2010/413/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Iránnal szembeni korlátozó intézkedésekről szóló, 2010. július 26-i 2010/413/KKBP tanácsi határozatra (1) és különösen annak 23. cikkére,
   mivel:

               (1)

               A Tanács 2010. július 26-án elfogadta a 2010/413/KKBP határozatot.

               (2)

               Az Egyesült Nemzetek Szervezete Biztonsági Tanácsának 1737 (2006) sz. határozata alapján létrehozott bizottság 2012. december 20-án két szervezet hozzáadásával módosította azon személyek és szervezetek jegyzékét, akiket, illetve amelyeket az 1737 (2006) sz. ENSZ BT-határozat, az 1747 (2007) sz. ENSZ BT-határozat, az 1803 (2008) sz. ENSZ BT-határozat és az 1929 (2010) ENSZ BT-határozat alapján utazási tilalom sújt, és vagyoni eszközeiket befagyasztották. Az említett szervezeteket fel kell venni a 2010/413/KKBP határozat I. mellékletében szereplő, korlátozó intézkedések hatálya alá tartozó személyek és szervezetek jegyzékébe.

               (3)

               A Tanács úgy véli továbbá, hogy a jegyzékben már szereplő szervezetekkel kapcsolatban álló további szervezeteket kell felvenni a 2010/413/KKBP határozat II. mellékletében szereplő, korlátozó intézkedések hatálya alá tartozó személyek és szervezetek jegyzékébe.

               (4)

               A Tanács emellett úgy véli, hogy módosítani kell a 2010/413/KKBP határozat II. mellékletében szereplő egyes személyekhez és szervezetekhez tartozó bejegyzéseket.

               (5)

               Nem indokolt, hogy egyes szervezetek továbbra is szerepeljenek azon személyek és szervezetek jegyzékében, akikre, illetve amelyekre a 2010/413/KKBP határozat II. mellékletében szereplő korlátozó intézkedések vonatkoznak.

               (6)

               A 2010/413/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/413/KKBP határozat I. és II. mellékletét az e határozat mellékletében foglaltaknak megfelelően módosítani kell.
   2. cikk
   Ez a határozat az Európai Unió Hivatalos Lapjában való kihirdetése napján lép hatályba.

      Kelt Luxembourgban, 2013. június 6-án.

            a Tanács részéről

            az elnök

         A. SHATTER

      (1)  HL L 195., 2010.7.27., 39. o.

      MELLÉKLET
      I.   Az alább felsorolt szervezeteket fel kell venni a 2010/413/KKBP határozat I. mellékletében foglalt jegyzékbe:

      A.   A nukleáris vagy ballisztikus rakétákhoz kapcsolódó tevékenységekben részt vevő személyek és szervezetek jegyzéke

         Szervezetek

                  1.

                  Yas Air: az 1747 (2007) ENSZ BT-határozatban foglalt szankciós listán szereplő Pars Aviation Services Company egyik volt vállalatának, a Pars Airnek az új elnevezése. A Yas Air segítette az ENSZ szankciós listáján szereplő Pars Aviation Services Company-t az 1747 (2007) ENSZ BT-határozat 5. pontjában foglalt rendelkezések megsértésében.
                  Cím: Mehrabad International Airport, Next to Terminal No. 6, Tehran, Iran.
                  Az ENSZ általi jegyzékbe vétel időpontja: 2012.12.10.

                  2.

                  SAD Import Export Company: segítette az ENSZ szankciós listáján szereplő Parchin Chemical Industries-t és a 7th of Tir Industries-t az 1747 (2007) ENSZ BT-határozat 5. pontjában foglalt rendelkezések megsértésében.
                  Cím: Haftom Tir Square, South Mofte Avenue, Tour Line No 3/1, Tehran, Iran. (2) PO Box 1584864813.
                  Az ENSZ általi jegyzékbe vétel időpontja: 2012.12.10.

            II.   Az alább felsorolt szervezeteket fel kell venni a 2010/413/KKBP határozat II. mellékletében foglalt jegyzékbe.:

      I.   A nukleáris tevékenységekben vagy ballisztikus rakétákkal kapcsolatos tevékenységekben részt vevő személyek és szervezetek, valamint az iráni kormányt támogató személyek és szervezetek

      B.   Szervezetek

                  Megnevezés

                  Azonosító adat

                  A jegyzékbe vétel okai

                  A jegyzékbe vétel dátuma

                  1

                  Petropars Iran Company (más néven: PPI)

                              Cím: No. 9, Maaref Street,

                              Farhang Blvd, Saadet Abad,

                              Tehran, Iran.

                              Tel +98-21-22096701- 4.

                              http://www.petropars.com/Subsidiaries/PPI.aspx

                  A Petropars Ltd nevű, jegyzékbe vett szervezet leányvállalata.

                  2013.6.8.

                  2.

                  Petropars Oilfield Services Company (más néven: POSCO)

                              Cím: Kish harbor,

                              PPI Bldg,

                              Tel +98-764-445 03 05,

                              http://www.petropars.com/Subsidiaries/POSCO.aspx.

                  A Petropars Iran Company nevű, jegyzékbe vett szervezet leányvállalata.

                  2013.6.8.

                  3.

                  Petropars Operation & Management Company (más néven: POMC)

                              Cím: South Pars Gas,

                              Assaluyeh, Bushehr,

                              Tel +98-772-7363852.

                              http://www.petropars.com/Subsidiaries/POMC.aspx

                  A Petropars Iran Company nevű, jegyzékbe vett szervezet leányvállalata.

                  2013.6.8.

                  4.

                  Petropars Resources Engineering Ltd (más néven: PRE)

                              Cím: 4th Floor, No. 19, 5th St., Gandi Ave.,

                              Tehran, Iran, 1517646113,

                              Tel +98-21 88888910/13.

                              http://www.petropars.com/Subsidiaries/PRE.aspx

                  A Petropars Iran Company nevű, jegyzékbe vett szervezet leányvállalata.

                  2013.6.8.

                  5.

                  Iranian Oil Company (U.K.) Limited (IOC)

                              Iranian Oil Company (U.K.) Limited, aka IOC.

                              Cím: NIOC House 6th Floor,

                              4 Victoria Street,

                              London, United Kingdom,

                              SW1H 0NE

                  Az IOC a Naftiran Intertrade Company (NICO) kizárólagos tulajdonában van. A NICO maga is szerepel az uniós szankciók által sújtott szervezetek jegyzékén, mert az a National Iranian Oil Company (NIOC) kizárólagos tulajdonában van, amely szintén egy, az EU által jegyzékbevett szervezet, mivel pénzügyi forrásokat biztosít Irán kormánya számára. Az IOC és a NIOC közötti erős kapcsolatokat bizonyítja az is, hogy az IOC igazgatótanácsának a 2012. december 18-i állapot szerinti mindhárom tagja korábban az NIOC-nél dolgozott igazgatói beosztásban.

                  2013.6.8.

            III.   Az alábbi személyekre és szervezetekre vonatkozó, a 2010/413/KKBP határozat II. mellékletében foglalt jegyzékben szereplő bejegyzések helyébe a következő bejegyzések lépnek:

                  Név

                  Azonosító adatok

                  Indokolás

                  A jegyzékbe vétel időpontja

                  1.

                  Sorinet Commercial Trust (SCT) (más néven: SCT Bankers; SCT Bankers Kish Company [PJS]; SCT Bankers Company Branch; Sorinet Commercial Trust Bankers)

                              1.

                              Kish-szigeti fiók:

                                          SCT Bankers (Kish Branch),

                                          Sadaf Tower, 3 rd Floor,

                                          Suite 301,

                                          Kish Island, Iran,

                                          P.O.Box 87

                                          Tel: 09347695504

                                          Fióktelep: UAE – Dubai,

                                          P.O. Box 31988

                                    Alternatív cím:

                                          Kish Banking Fin Activities Center, No 42, 4th floor,

                                          VC25 Part, Kish Island

                                    BIC-kód: SCERIRTH KSH

                              2.

                              Dubai fiók:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3d floor,

                                          Suite 301,

                                          P.O. Box 87

                                          Tel.: 09347695504

                                          Fióktelep: UAE – Dubai,

                                          P.O. Box 31988

                                    Alternatív cím:

                                          Sheykh Admad, Sheykh Zayed Road,

                                          31988 Dubai, UAE

                                    Alternatív cím:

                                          Fióktelep: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubai, UAE,

                                          P.O.Box 31988.

                                          Tel.: 0097 14 3257022-99.

                                          E-mail: INFO@SCTBankers.com

                                    BIC-kód: SCTSAEA1

                              3.

                              Teheráni fiók:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3 rd Floor,

                                          Suite 301,

                                          Kish Island, Iran,

                                          P.O. Box 87.

                                          Tel.: 09347695504

                                          Fióktelep: UAE – Dubai,

                                          P.O. Box 31988

                                    Alternatív cím:

                                          Reahi Aiiey, First of Karaj,

                                          Maksous Road 9,

                                          Tehran, Iran

                                    BIC-kód: SCERIRTH

                  A Sorinet Commercial Trust (SCT) szankciókkal sújtott szervezeteknek nyújt segítséget az Iránra vonatkozó EU-rendelet rendelkezéseinek megsértésében, valamint pénzügyi támogatást nyújt az iráni kormánynak. Az SCT a Babak Zanjani tulajdonában és irányítása alatt álló Sorinet-csoport része. Zanjani az olajhoz kötődő kifizetések csatornájaként használja.

                  2012.12.22.

                  2.

                  Mohammad Moghaddami FARD

                  Születési idő: 1956. július 19.
                  Útlevélszám: N10623175 (Irán), kiállítás dátuma: 2007.3.27.; érvényes 2012.3.26-ig.

                  Az IRISL korábbi regionális igazgatója az Egyesült Arab Emírségekben, az uniós szankciók hatálya alá tartozó Pacific Shipping és a szintén uniós szankciók hatálya alá tartozó Great Ocean Shipping Company (más néven: Oasis Freight Agency) ügyvezető igazgatója. Az IRISL EU általi jegyzékbe vételének kijátszása érdekében 2010-ben létrehozta a Crystal Shipping FZE-t.

                  2011.12.1.

                  3.

                  Ahmad Sarkandi

                  Születési idő: 1953.9.30. Iráni állampolgár.

                  Az IRISL korábbi pénzügyi igazgatója (2011-től). Az IRISL több, uniós szankciók hatálya alá tartozó leányvállalatának korábbi ügyvezető igazgatója, több fedőcég létrehozásáért is felelős, amelyek vonatkozásában továbbra is ügyvezető igazgatóként és részvényesként van bejegyezve.

                  2011.12.1.

                  4.

                  Good Luck Shipping Company

                              P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubai, UAE

                  Az IRISL nevében eljáró társaság. Mohammad Moghddami Fard ellenőrzése alatt áll. A Good Luck Shipping Company az uniós szankciók hatálya és bírósági felszámolás alatt álló Oasis Freight Company (más néven: Great Ocean Shipping Services) utódjaként jött létre. A Good Luck Shipping Company hamis fuvarokmányokat állított ki az IRISL, illetve az annak tulajdonában lévő vagy ellenőrzése alatt álló szervezetek számára. Az Egyesült Arab Emírségekben az EU által jegyzékbe vett HDSL és SAPID nevében jár el. 2011 júniusában hozták létre, hogy a szankciókkal sújtott Great Ocean Shipping Services helyébe lépjen.

                  2011.12.1.

                  5.

                  Azores Shipping Company (más néven: Azores Shipping FZE LLC)

                              P.O. Box 113740 – Office no 236,

                              Sultan Business Center,

                              Oud Mehta,

                              Dubai, UAE

                  Mohammad Moghddami Fard ellenőrzése alatt álló vállalat. Szolgáltatásokat nyújt az IRISL leányvállalatának, az EU által jegyzékbe vett Valfajre Shipping Company-nak. Az IRISL vagy valamely ahhoz kapcsolódó vállalat tulajdonában lévő vagy ellenőrzése alatt álló fedőcég. Az IRISL tulajdonában lévő vagy ellenőrzése alatt álló hajó bejegyzett tulajdonosa. A vállalat egyik igazgatója Moghddami Fard.

                  2011.12.1.

                  6.

                  Pacific Shipping

                              P.O. Box 127137 – Office no 334,

                              Sultan Business Center,

                              Oud Mehta,

                              Dubai, UAE

                  Az IRISL nevében jár el a Közel-Keleten. Az Azores Shipping Company egyik leányvállalata. Ügyvezető igazgatója Mohammad Moghaddami Fard. 2010 októberében fedőcégek létesítésére használták fel. A szankciók kikerülése végett az új cégek nevére állított ki szállítóleveleket. A vállalat továbbra is részt vesz az IRISL hajószállítmányainak szervezésében.

                  2011.12.1.

            IV.   Az alább felsorolt szervezeteket törölni kell a 2010/413/KKBP határozat II. mellékletében foglalt jegyzékből:

                  1.

                  Sad Export Import Company (más néven: SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)